Medzinárodné letisko Pchjongjang

Medzinárodné letisko Pchjongjang, tiež známe ako medzinárodné letisko Pchjongjang Sunan,  je hlavné letisko obsluhujúce Pchjongjang, hlavné mesto Severnej Kórey. 

Nachádza sa v mestskej časti Sunan, asi 24 km od centra hlavného mesta. Sídli tu najväčšia Severokórejská letecká spoločnosť Air Koryo. Ďalšia, jediná zahraničná letecká spoločnosť ktorá tu sprostredkúva lety, je Air China. Začiatkom roku 2011 bolo južne od existujúceho terminálu postavené dočasné zariadenie na obsluhu medzinárodných letov. Začiatkom roku 2012 sa začala demolácia existujúceho terminálu, ktorý Kim Čong-un považoval za príliš malý a zastaraný. V júli 2012 nariadil výstavbu nového terminálu. Okrem toho bola postavená aj nová riadiaca veža a VIP terminál severne od hlavného terminálu.

Referencie 

Letiská v Kórejskej ľudovodemokratickej republike